open-index/open-wikipedia-markdown huggingface dataset:
Ιωάννης Νέβιλ, 10ος βαρόνος του Μπεργκαβεννί

Ο **Ιωάννης Νέβιλ, 10ος βαρόνος του Μπεργκαβεννί** (1614 - 23 Οκτωβρίου 1662) Άγγλος ευγενής, 10ος Βαρόνος του Μπεργκαβεννί ήταν μεγαλύτερος γιος και διάδοχος του Χένρι Νέβιλ, 9ου βαρόνου του Μπεργκαβεννί και της δεύτερης συζύγου του Αικατερίνης Βω. Παντρεύτηκε την Ελισάβετ Τσάμπερλεϊν, κόρη του Ιωάννη Τσάμπερλεϊν του *κάστρου του Σίρμπουρν* στο Οξφορντσάιρ. Πέθανε στις 23 Οκτωβρίου 1662 χωρίς απογόνους και η βαρονία πέρασε στον μικρότερο αδελφό του Τζωρτζ Νέβιλ, 11ο βαρόνο του Μπεργκαβεννί.

## Παραπομπές


Κατηγορία:Οικογένεια Νέβιλ
Θεοτόκος Ιωαννίνων

*Για οικισμό με το ίδιο όνομα δείτε το λήμμα: [[Θεοτόκος (αποσαφήνιση)]]


Η *'Θεοτόκος*' είναι ορεινό χωριό στο [[Νομός Ιωαννίνων|νομό Ιωαννίνων]] της [[Ήπειρος|Ηπείρου]] σε υψόμετρο 700 μέτρα.

== Γεωγραφικά - ιστορικά στοιχεία ==
Η Θεοτόκος βρίσκεται στις δυτικές όχθες του του ποταμού [[Σαραντάπορος|Σαραντάπορου]] στον εθνικό δρόμο [[Ιωάννινα|Ιωαννίνων]] - [[Κοζάνη]]ς. Απέχει 95 [[Χιλιόμετρο|χλμ]]. βόρεια από τα Ιωάννινα και 34 χλμ. Α.-ΒΑ. από τη [[Κόνιτσα]]. Συμπεριλαμβάνεται στα [[Μαστοροχώρια Κόνιτσας|Μαστροχώρια]] της [[Ήπειρος|Ηπείρου]] και το παλιό όνομα του χωριού, μέχρι το [[1929]], ήταν «Φυτόκο» αλλά βρισκόταν σε διαφορετική από τη σημερινή του θέση, στη τοποθεσία "Μεγάλη Ράχη" με υψόμετρο 1.000 μέτρα. Το [[1951]] ο οικισμός καταργήθηκε, ενώ ο νέος (στη νέα θέση - δίπλα στον Σαραντάπορο) άρχισε να αυξάνει και το [[1981]] αναγνωρίστηκε εκ νέου και προσαρτήθηκε στη τότε κοινότητα Οξυάς. 

Σύμφωνα με το [[σχέδιο Καλλικράτης]], μαζί με την [[Οξυά Ιωαννίνων|Οξυά]], αποτελούν τη τοπική κοινότητα Οξυάς που υπάγεται στη [[Δήμος Μαστοροχωρίων|δημοτική ενότητα Μαστροχωρίων]] του [[Δήμος Κόνιτσας|Δήμου Κόνιτσας]] και σύμφωνα με την [[Ελληνική απογραφή 2011|απογραφή του 2011]] έχει πληθυσμό 33 κατοίκους. Οι απογραφές πραγματικού πληθυσμού (*de facto'') είναι:

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Κόνιτσας
Τζωρτζ Νέβιλ, 11ος βαρόνος του Μπεργκαβεννί

Ο **Τζωρτζ Νέβιλ, 11ος βαρόνος του Μπεργκαβεννί** (1615 - 2 Ιουνίου 1666) Άγγλος ευγενής, 11ος Βαρόνος του Μπεργκαβεννί ήταν μικρότερος γιος του Χένρι Νέβιλ, 9ου βαρόνου του Μπεργκαβεννί και της δεύτερης συζύγου του Αικατερίνης Βω, διαδέχτηκε τον μεγαλύτερο αδελφό του Ιωάννη Νέβιλ, 10ο βαρόνο του Μπεργκαβεννί  που πέθανε άτεκνος (1662). 

## Οικογένεια

Με την σύζυγο του Μαρία Γκιφφόρντ, κόρη του Τόμας Γκιφφόρντ και της Άννας Μπρούκσμπι απέκτησε :

*Τζωρτζ Νέβιλ, 12ος βαρόνος του Μπεργκαβεννί
*Μπρίτζετ Νέβιλ (πέθανε πριν το 1666), παντρεύτηκε τον Σερ Τζων Σέλλεϋ, 3ο βαρονέτο.

## Παραπομπές


Κατηγορία:Οικογένεια Νέβιλ
Λαγκάδα Ιωαννίνων

*Για οικισμούς με το ίδιο όνομα δείτε το λήμμα: [[Λαγκάδα (αποσαφήνιση)]]*

Η **Λαγκάδα** είναι ορεινό χωριό στο νομό Ιωαννίνων της Ηπείρου σε υψόμετρο 900 μέτρα.

## Γεωγραφία - ιστορία
Η Λαγκάδα βρίσκεται δυτικά του του ποταμού Σαραντάπορου και κοντά στον εθνικό δρόμο Ιωαννίνων - Κοζάνης. Απέχει 98 χλμ. βόρεια από τα Ιωάννινα και 37 χλμ. Α.-ΒΑ. από τη Κόνιτσα. Συμπεριλαμβάνεται στα Μαστροχώρια της Ηπείρου και το παλιό όνομα του χωριού, μέχρι το 1927, ήταν *Μπλήσδιανη* **ή** *Μπλίσδιανη*. Οι κάτοικοί του εργάστηκαν τον 18ο και 19ο αιώνα ως μάστορες κυρίως στη Δυτική Θεσσαλία και στη Δυτική Μακεδονία. Υπάρχουν μάλιστα πολλές αναφορές για μάστορες από τη Μπλίσδιανη στα αρχοντικά της Σιάτιστας. Το 1863, πολλές οικογένειες από το χωριό εγκαταστάθηκαν στη Δρακότρυπα Καρδίτσας (τότε Σκλάταινα). Σήμερα οι κάτοικοι ασχολούνται με την υλοτομία και κτηνοτροφία. Στην ευρύτερη περιοχή δραστηριοποιούνται δύο μονάδες υλοτομίας και επεξεργασίας ξύλου, δύο δασικοί  συνεταιρισμοί και αρκετές κτηνοτροφικές μονάδες.

Σύμφωνα με το σχέδιο Καλλικράτης αποτελεί τη τοπική κοινότητα Λαγκάδας που υπάγεται στη δημοτική ενότητα Μαστροχωρίων του Δήμου Κόνιτσας και σύμφωνα με την απογραφή του 2011 έχει πληθυσμό 124 κατοίκους. Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Παραπομπές


Κατηγορία:Δήμος Κόνιτσας
Κατηγορία:Χωριά της περιφερειακής ενότητας Ιωαννίνων
Τζωρτζ Νέβιλ, 12ος βαρόνος του Μπεργκαβεννί

Ο **Τζωρτζ Νέβιλ, 12ος βαρόνος του Μπεργκαβεννί** (21 Απριλίου 1665 - 26 Μαρτίου 1695) Άγγλος ευγενής, 12ος Βαρόνος του Μπεργκαβεννί ήταν γιος και διάδοχος του Τζωρτζ Νέβιλ, 11ου βαρόνου του Μπεργκαβεννί και της συζύγου του Μαρίας Γκιφφόρντ, κόρης του Τόμας Γκιφφόρντ και της Άννας Μπρούκσμπι. Ανατράφηκε από την χήρα μητέρα του που προχώρησε σε δεύτερο γάμο με τον Σερ Τσάρλς Σέλλεϋ, 2ο βαρονέτο του Σέλλεϋ (πέθανε το 1681), ο Τζωρτζ προχώρησε σε ανοιχτές αντικανονικές σχέσεις και με τις δυο οικογένειες.

Στην διάρκεια της *Πόπις Πλοτ* με συνέπεια την μακρόχρονη φυλάκιση των *5 Καθολικών λόρδων* που κατηγορήθηκαν για συνωμοσία ο Τζώρτζ είχε ανοιχτές σχέσεις με τις οικογένειες Βω και Μπρούκσμπι που είχαν εμπλακεί στην Συνωμοσία της Πυρίτιδας. Η μητέρα του από φόβο για την ασφάλεια του και επειδή η Βουλή των Λόρδων έβλεπε με καχυποψία όλους τους υπηρέτες της τον έστειλε στο εξωτερικό (1678). Παντρεύτηκε την Ορόνα Μπελασίς, κόρη του Τζων Βαλασίς, 1ου βαρόνου του Βελασός και της τρίτης συζύγου του Άννας Πάουλετ. Πέθανε στις 26 Μαρτίου 1695, η μητέρα του που επέζησε τόσο από τον γιο της όσο και από τους δυο επόμενους συζύγους της πέθανε το 1699. Ο Τζωρτζ Νέβιλ πέθανε χωρίς γιους και τον διαδέχτηκε ο δεύτερος ξάδελφος του Τζωρτζ Νέβιλ, 13ος βαρόνος του Μπεργκαβεννί.

## Παραπομπές
 		


## Πηγές

*Cokayne The Complete Peerage 1910-1959 Reprinted Gloucester Vol.1
*Fraser, Antonia, The Gunpowder Plot-Terror and Faith in 1605 Weidenfeld & Nicolson 1997
*Kenyon, J.P. The Popish Plot Phoenix Press reissue 2000

Κατηγορία:Οικογένεια Νέβιλ
Τζων Τζούελ

Ο **Τζων Τζούελ** (24 Μαΐου 1522 – 23 Σεπτεμβρίου 1571) ήταν Άγγλος κληρικός. Υπήρξε Επίσκοπος του Σόλσμπερι από το 1559 έως το 1571. Η μυστηριακή θεολογία του Τζούελ ακολουθεί τους πρώτους προτεσταντικούς μεταρρυθμιστές, όπως ο Λούθηρος και ο Καλβίνος.

## Παραπομπές


Κατηγορία:Χριστιανοί απολογητές
Κατηγορία:Άγγλοι
Τζένιφερ Μπιλς

Η **Τζένιφερ Μπιλς** (*Jennifer Beals*, 19 Δεκεμβρίου 1963) είναι Αμερικανίδα ηθοποιός και πρώην μοντέλο.

## Βιογραφία
Γεννήθηκε το 1963 στο Σικάγο. Ο πατέρας της ήταν Αφροαμερικανός και η μητέρα της έχει αμερικανοϊρλανδική καταγωγή. 

Έγινε ευρέως γνωστή το 1983, όταν πρωταγωνίστησε στην ταινία *[[Flashdance]]* υποδυόμενη την Άλεξ Όουενς. Για τον ρόλο αυτό, έλαβε υποψηφιότητα για Χρυσή Σφαίρα καλύτερης ηθοποιού σε κωμωδία ή μιούζικαλ.

Στη συνέχεια, σπούδασε Αμερικανική Λογοτεχνία στο Πανεπιστήμιο Γέιλ και αποφοίτησε το 1987.

Η καριέρα της συνεχίστηκε και έπαιξε σε ταινίες όπως το *Vampire's Kiss* και το *Devil in a Blue Dress*. Το 1997 έπαιξε στην τηλεταινία *The Twilight of the Golds* και βραβεύτηκε με Satellite καλύτερης ηθοποιού σε μίνι σειρά ή τηλεταινία.

Από το 2004 ως το 2009 πρωταγωνίστησε στην τηλεοπτική σειρά *[[The L Word]]*, όπου υποδύθηκε την Μπετ Πόρτερ. Έχει δηλώσει πως «μετά την ενσάρκωση της Μπετ Πόρτερ για έξι χρόνια, ένιωσα τιμητικό μέλος της ΛΟΑΤ κοινότητας». Το 2012, έλαβε το βραβείο Συμμάχου για την Ισότητα από τη Human Rights Campaign, σε αναγνώριση της υποστήριξής της στην κοινότητα.

Η Μπιλς υπήρξε παντρεμένη από το 1986 ως το 1996 με τον Αλεξάντερ Ρόκγουελ. Το 1998 παντρεύτηκε τον Κεν Ντίξον και το 2005 απέκτησε την κόρη της.

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανίδες μοντέλα
Κατηγορία:Αμερικανοί ακτιβιστές δικαιωμάτων ΛΟΑΤ
Διοργανώσεις Ε.Π.Σ. Καβάλας 2018–19

Για την **περίοδο 2018–19**, η Ένωση Ποδοσφαιρικών Σωματείων Καβάλας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Καβάλας.

Η πρωταθλήτρια της Α΄ κατηγορίας της ΕΠΣ Καβάλας έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Καβάλας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

Η περίοδος ξεκινάει με τη διεξαγωγή του Σούπερ Καπ.

## Πρωτάθλημα

Η δομή του πρωταθλήματος της Ε.Π.Σ. Καβάλας είναι η εξής:

* Α΄ Κατηγορία
* Β΄ Κατηγορία (σε τρεις ομίλους)

### Α΄ Κατηγορία
Πρωταθλήτρια αναδείχθηκε η ομάδα της '''Δόξας Θεολόγου-Ποτού Θάσου'''

Καθώς δεν υποβιβάστηκε καμία από τις 4 ομάδες- μέλη της ΕΠΣΚ που συμμετείχαν στο πρωτάθλημα της Γ Εθνικής Ερασιτεχνικής, οι τέσσερις τελευταίες ομάδες της Α κατηγορίας υποβιβάστηκαν στη Β και πέντε ομάδες θα ανέλθουν απο αυτή 

### Β΄ Κατηγορία
Στη Β κατηγορία συμμετείχαν 34 συνολικά σύλλογοι χωρισμένοι σε τρεις ομίλους. Πέντε συνολικά ομάδες προβιβάστηκαν στην Α΄ οι τρεις πρώτοι κάθε ομίλου και οι δυο πρώτοι των αγώνων κατάταξης των δευτεραθλητών. 

Το πρωτάθλημα Β κατηγορίας για την επόμενη περίοδο έχει προγραμματιστεί να αποτελείται από 20 συνολικά ομάδες, τις τέσσερεις που θα υποβιβαστούν από την Α , την δευτεραθλήτρια που ήρθε τελευταία στα μπαράζ ανόδου και τις 15 ομάδες που τερμάτισαν στις θέσεις 3-7 στον όμιλό τους.

#### 1ος Όμιλος

#### 2ος Όμιλος

#### 3ος Όμιλος

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Καβάλας.

## Σούπερ Καπ
### Τελικός

## Παραπομπές


## Εξωτερικοί σύνδεσμοι
* 

Κατηγορία:Ε.Π.Σ. Καβάλας
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Γκαρθία Β΄ της Γαλικίας

Ο **Γκαρθία Β΄** (ισπαν. García II, 1041/Απρίλιος 1043 – 22 Μαρτίου 1090) από τον Οίκο των Χιμένεθ ήταν βασιλιάς της Γαλικίας (1065-71).

## Βιογραφία
Ήταν ο τρίτος γιος τού Φερδινάνδου Α΄ της Καστίλης-Λεόν και της Σάντσα τού Οίκου Αστουριών-Λεόν, κόρης τού Αλφόνσου Ε΄ του Λεόν.

Το 1065 ο πατέρας του με τη διαθήκη του διαίρεσε την επικράτειά του: ο πρωτότοκος Σάντσο Β΄ έλαβε την Καστίλη, ο δευτερότοκος Αλφόνσος ΣΤ΄ τη Λεόν, από την οποία αποσπάστηκε η Γαλικία και δόθηκε στον Γκαρθία Β΄. Η κομητεία της Γαλικίας αναβαθμίστηκε σε βασίλειο και περιελάμβανε στα νότια την περιοχή της Πορτογαλίας.

Ο Γκαρθία Β΄ αναφέρεται για πρώτη φορά το 1064 σε μία διευθέτηση τού Σουέρο επισκόπου τού Μονδονιέδο, που επικυρώθηκε από τον πατέρα του. Ο Αλφόνσος ΣΤ΄ ήταν ο πιο ευνοημένος: με τη Λεόν έλαβε και περιοχές που ιστορικά ανήκαν στη Καστίλη και τη Γαλικία. Ο Γκαρθία Β΄ λάμβανε και τις parias: τις πληρωμές των Τάιφα (μουσουλμανικών κρατιδίων) τού Μπανταχόθ και της Σεβίλλης. Η επικράτειά του είχε διάφορα προβλήματα. Η περιοχή της Πορτογαλίας μεταξύ των ποταμών Ντούρο και Μονδέγο, ο οποίος αποτελούσε το νότιο σύνορό του, είχε κατακτηθεί πρόσφατα από τον πατέρα του, που ένα έτος πριν αποβιώσει κατέλαβε την Κοΐμπρα και είχε εγκαταστήσει διοικητικό έλεγχο εκεί. Ο Φερδινάνδος Α΄ είχε αρχίσει μία διαδικασία με σκοπό την εξασθένηση τού παλαιού οίκου των κομήτων και να φέρει τους ευγενείς πιο πολύ υπό τον έλεγχό του. Αυτό όμως δεν είχε ολοκληρωθεί. Επίσης οι επίσκοποι τού Λούγο και τού Σαντιάγο ανταγωνίζονταν για τα πρωτεία.

## Πρόγονοι

## Παραπομπές


## Πηγές
* Arco y Garay, Ricardo del (1954). Sepulcros de la Casa Real de Castilla (in Spanish). Madrid: Instituto Jerónimo Zurita. Consejo Superior de Investigaciones Científicas. OCLC 11366237.
* Martínez Díez, Gonzalo (2003). Alfonso VI: Señor del Cid, conquistador de Toledo (in Spanish). Madrid: Temas de Hoy, S.A. ISBN 84-8460-251-6.
* Portela Silva, Ermelindo (2001). Reyes privativos de Galicia: García I de Galicia, el rey y el reino (1065-1090) (in Spanish). Burgos: La Olmeda, S.L. ISBN 84-89915-16-4.
* Sánchez Candeira, Alfonso (1999). Rosa Montero Tejada, ed. Castilla y León en el siglo X, estudio del reinado de Fernando I (in Spanish). Madrid: Real Academia de la Historia. ISBN 978-84-8951241-2.

## Εξωτερικοί σύνδεσμοι
* 

Κατηγορία:Δυναστεία των Χιμένεθ
Ασημοχώρι Ιωαννίνων

*Για οικισμούς με το ίδιο όνομα δείτε το λήμμα: [[Ασημοχώρι Καρδίτσας]]*

Το **Ασημοχώρι **(πρώην *Λεσκάτσι* ή *Λισκάτσι*) είναι ορεινό χωριό στο νομό Ιωαννίνων της Ηπείρου. Σύμφωνα με την απογραφή του 2011 ο πληθυσμός του ανέρχεται στους 42 μόνιμους κατοίκους.

## Γεωγραφικά στοιχεία
Το Ασημοχώρι είναι κτισμένο στους πρόποδες της κορυφής Γκόλιο του Γράμμου, σε υψόμετρο 970 μέτρων, στο βόρειο κομμάτι του νομού Ιωαννίνων κοντά στα σύνορα με την Αλβανία. Απέχει 101 χλμ. βόρεια από τα Ιωάννινα και 40 χλμ. βόρεια από την Κόνιτσα. Βρίσκεται σε πλαγιά, ανάμεσα σε βελανιδιές με πολλά νερά και την διατρέχουν οι χείμαρροι Μέγας και ο Μικρός Λάκκος που καταλήγουν στον ποταμό Σαραντάπορο.

## Ιστορικά - γενικά στοιχεία
Ιστορικά συμπεριλαμβάνεται στα Μαστοροχώρια και σύμφωνα με την τοπική παράδοση δημιουργήθηκε στις αρχές του 17ου αιώνα. Κατά τα τελευταία χρόνια της Τουρκοκρατίας στην Ήπειρο υπαγόταν στον καζά Κόνιτσας και σύμφωνα με εκτίμηση του 1854 σε αυτό ζούσαν 24 χριστιανικές οικογένειες, ενώ στην οθωμανική στατιστική του 1895 καταγράφηκαν 386 κάτοικοι (192 άνδρες και 194 γυναίκες) κατανεμημένοι σε 65 φορολογούμενους χανέδες. 

Τα παλαιότερα χρόνια οι κάτοικοι ασχολούνταν κυρίως με την ξυλογλυπτική, τις οικοδομικές εργασίες, την αργυροχρυσοχοΐα, τη γεωργία και την κτηνοτροφία, ενώ αρκετοί από αυτούς εργάζονταν εποχικά σε διάφορες περιοχές της Ηπείρου και της Μακεδονίας. 

Σημαντική ήταν και η μετανάστευση προς τις ΗΠΑ, όπου το 1915 ιδρύθηκε πολιτιστικός σύλλογος. Στα πρώτα μεταπολεμικά χρόνια η οικονομία του Ασημοχωρίου στηριζόταν από τα εμβάσματα των μεταναστών και την υλοτομία, ενώ τη δεκαετία του 1960 ο πληθυσμός του χωριού υπέστη νέα μείωση. Τη δεκαετία του 1990 εγκαταστάθηκε στο Ασημοχώρι ένας μικρός αριθμός Βορειοηπειρωτών και Αλβανών εργατών, ενώ γύρω στο 2000 τα έσοδα της τοπικής οικονομίας προέρχονταν από την υλοτομία και την ενοικίαση βοσκοτόπων.

Το Ασημοχώρι αποτελεί τόπο καταγωγής του πολιτικού Άκη Τσοχατζόπουλου και του πρώην αρχηγού της Ελληνικής Αστυνομίας Λευτέρη Οικονόμου.

## Σημεία ενδιαφέροντος
Ο οικισμός διαθέτει αρκετά πετρόκτιστα κτίρια, όπως το διώροφο παλιό σχολείο των αρχών του 20ού αιώνα (πλέον λειτουργεί ως χώρος εκδηλώσεων) στη μικρή πλατεία με τη κεντρική βρύση του χωριού. Άλλο αξιοθέατο είναι η κεντρική εκκλησία της Κοίμησης της Θεοτόκου, η οποία κτίστηκε το 1877 στη θέση παλαιότερου ναού και διαθέτει ξυλόγλυπτο τέμπλο φτιαγμένο από μάστορες του Γοργοπόταμου.  Σύμφωνα με το σχέδιο Καλλικράτης αποτελεί τη τοπική κοινότητα Ασημοχωρίου που υπάγεται στη δημοτική ενότητα Μαστροχωρίων του Δήμου Κόνιτσας.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ιωαννίνων
Θεοφύλακτος (γιος του Μιχαήλ Α΄)

Ο **Θεοφύλακτος** ήταν ο μεγαλύτερος γιος του αυτοκράτορα του Βυζαντίου, Μιχαήλ Α΄ και της συζύγου του, Προκοπίας. Από την πλευρά της μητέρας του, ήταν εγγονός του Νικηφόρου Α΄. Ήταν συν-αυτοκράτορας κατά τη βασιλεία του πατέρα του. Μετά την πτώση του πατέρα του, ο Θεοφύλακτος και ο αδερφός του εκάρησαν, ευνουχίστηκαν κι εξορίστηκαν στα Πριγκηπόννησα. 
## Ζωή
Ο Θεοφύλακτος γεννήθηκε ως γιος του Μιχαήλ Ραγκαβέ και της Προκοπίας περίπου το 793. Ήταν το δεύτερο παιδί του ζευγαριού μετά την αδερφή του Γοργώ και πήρε το όνομά του από τον εκ πατρός παππού του, το δρουγγάριο των Δωδεκανήσων Θεοφύλακτο Ραγκαβέ, που είχε συμμετάσχει σε μια αποτυχημένη συνωμοσία για να απομακρύνει από τον θρόνο την αυτοκράτειρα Ειρήνη η Αθηναία το 780. Ο εκ μητρός παππούς του Νικηφόρος Α΄ ήταν σταθερός υποστηρικτής της Ειρήνης και σύντομα έγινε ο Γενικός Λογοθέτης της (υπουργός Οικονομικών). Εν τέλει την εκθρόνισε τον Οκτώβριο του 802.

Μετά τον θάνατο του Νικηφόρου Α΄ στη Μάχη της Πλίσκας στις 26 Ιουλίου 811 και τον τραυματισμό του μοναδικού γιου του και κληρονόμου Σταυράκιο στην ίδια μάχη, στις 2 Οκτωβρίου οι άρχοντες ανέδειξαν τον γαμπρό του Νικηφόρου Μιχάλη Ραγκαβέ ως αυτοκράτορα και ανάγκασαν τον Σταυράκιο να μπει σε μοναστήρι. Ο Μιχαήλ άρχισε αμέσως να εδραιώνει τους νόμους του, διανέμοντας πλούσια δώρα, τιτλοφορώντας τη γυναίκα του ως Αυγούστα στις 12 Οκτωβρίου, και τελικά, ανυψώνοντας το Θεοφύλακτο- τότε ηλικίας δεκαοκτώ ετών - στη θέση του συν-αυτοκράτορα την Ημέρα των Χριστουγέννων στις 25 Δεκεμβρίου 811. Την ίδια περίπου εποχή, ο Μιχαήλ έστειλε πρεσβεία στο φραγκικό δικαστήριο, και μεταξύ άλλων έθεσε την προοπτική ενός αυτοκρατορικού γάμου μεταξύ του Θεοφύλακτου και μιας από τις κόρες του Καρλομάγνου. Παρά την θερμή υποδοχή στο Άαχεν, ο Καρλομάγνος δίστασε να συμφωνήσει με έναν τέτοιο αρραβώνα.

Τίποτα άλλο δεν είναι γνωστό για το Θεοφύλακτο μέχρι τις 11 Ιουλίου του 813, όταν ο Μιχαήλ, που αντιμετώπισε στρατιωτική εξέγερση από τον Λέοντα τον Αρμένιο, παραιτήθηκε από το θρόνο. Η εκθρονισμένη αυτοκρατορική οικογένεια εξορίστηκε στα νησιά των Πριγκηπονήσων, όπου χειροτονήθηκαν ως μοναχοί και καλόγριες. Ο Θεόφυλακτος, ο οποίος όπως και ο αδελφός του Νικήτας ευνουχίστηκαν για να είναι ανίκανοι να διεκδικήσουν το θρόνο στο μέλλον, υιοθέτησε το μοναστικό όνομα **Ευστράτιος**. Πέθανε πέντε χρόνια μετά τον πατέρα του, στις 15 Ιανουαρίου 849, και θάφτηκε δίπλα του σε μια εκκλησία στο νησί Πλάτη.

## Πηγές
*
*
## Παραπομπές


Κατηγορία:Συναυτοκράτορες της Βυζαντινής Αυτοκρατορίας
Κατηγορία:Βυζαντινοί του 9ου αιώνα
Γκονθάλο του Σοβράρβε και της Ριβαγόρθα

Ο **Γκονθάλο Σάντσεθ**, ισπαν. Gonzalo Sánchez (π. 1020 - 26 Ιουνίου 1045) από τον Οίκο των Χιμένεθ ήταν κόμης τού Σοβράρβε και της Ριβαγόρθα, δύο μικρών περιοχών στα Πυρηναία.

## Βιογραφία
Ήταν ο τέταρτος γιος τού Σάντσο Γ΄ της Παμπλόνα και της Μουνιαδόνα τού Οίκου των Μπενί Μαμαδούνα.

Πριν το 1035 ο πατέρας του αποφάσισε ο Γκονθάλο να κυβερνήσει τις δύο κομητείες. Το 1035 τον διαδέχθηκε ως υποτελής τού δευτερότοκου αδελφού του Γκαρθία Γ΄ της Παμπλόνα. Ο Γκονθάλο θεωρείται αναποτελεσματικός και αντιδημοφιλής. Οι υποτελείς του αποστατούσαν προς τον πρωτότοκο Ραμίρο Α΄ της Αραγωνίας και δέκα έτη μετά την αποβίωσή του, ένας ιστορικός παρέλειψε το όνομά του από τον κατάλογο των κυβερνητών της Ριβαγόρθα.

Η *Σιωπηλή Ιστορία της Λεόν* του 1115 δεν τον αναφέρει στη διαίρεση του βασιλείου του 1035. Αναφέρει ότι ο Ραμίρο Α΄, ως νόθος, έλαβε την απομακρυσμένη Αραγωνία, ωστόσο ο Γκονθάλο, αν και γνήσιος γιος είχε λάβει πιο απομακρυσμένη περιοχή. Στο *Χρονικό της Νάχερα* (π. 1200) ο ανώνυμος συγγραφέας, βασιζόμενος στη *Σιωπηλή Ιστορία*, δεν αναφέρει τον Γκονθάλο και επαναλαμβάνει τα ίδια για τον Ραμίρο Α΄. Το *Βασιλικό βιβλίο* (π. 1200), ανεξάρτητη πηγή επηρεασμένη όμως από λαϊκούς θρύλους και μπαλλάντες, επίσης δεν αναφέρει τον Γκονθάλο.

## Πρόγονοι

## Παραπομπές


## Πηγές
* Nelson, Lynn H. "The Aragonese Acquisition of Sobrarbe and Ribagorza." Estudios en Homenaje a Don Claudio Sánchez Albornoz en sus 90 Años, 2 (1982):227–36.
* Pérez de Urbel, Justo. "La división del reino por Sancho el Mayor." Hispania, 14, 54 (1954):3–26.
* Ubieto Arteta, Antonio. "Gonzalo, rey de Sobrarbe y Ribagorza." Pirineos, 8 (1952): 299–325.
* Zurita, Gerónimo. Anales de la Corona de Aragón I. Edited by Antonio Ubieto Arteta and María Desamparados Pérez Soler. Valencia: 1967.

Κατηγορία:Δυναστεία των Χιμένεθ
Οκταθείο

Το **οκταθείο** (αγγλικά ΗΠΑ: *octasulfur*, αγγλικά ΗΒ *octasulphur*) ή **οκταθειοκάνιο** (αγγλικά: *octathiocane*) ή **κυκλοοκταθείο** (αγγλικά ΗΠΑ: *cyclooctasulfur*, αγγλικά ΗΒ: *cyclooctasulphur*), με μοριακό τύπο **S<sub>8</sub>**, είναι η πιο συνηθισμένη αλλομορφή του στοιχειακού θείου. Αποτελεί ένα από τα κυριότερα βιομηχανικά χημικά, ενώ υπάρχει ευρύτατα και στη φύση. Το χημικά καθαρό οκταθείο, στις κανονικές συνθήκες περιβάλλοντος, δηλαδή σε θερμοκρασία 25 °C και υπό πίεση 1 atm, είναι κίτρινο στερεό.

## Ονοματολογία
Η ονομασία «οκταθείο» η πιο χρησιμοποιούμενη, αν και οι προτεινόμενες ονομασίες από την IUPAC είναι οι «συστηματικές» «κυκλοοκταθείο» και «οκταθειοκένιο». Η τελευταία ονομασία προκύπτει από το σύστημα ονοματολογίας Hantzsch-Widman για τις ετεροκυκλικές ενώσεις, αν και στην πραγματικότητα το οκταθείο είναι ισοκυκλική αλλομορφή. Σημειώνεται ότι ονομασία «οκταθείο» τυπικά συμπεριλαμβάνει και κάθε άλλη ισομερή οκταατομική αλλομορφή του θείου.

## Δομή
Η αλλομορφή αυτή υιοθετεί διαμόρφωση στέμματος με συμμετρία σημειομάδας D4d. Οι δεσμοί S-S έχουν ίσα μήκη δεσμών, περίπου 205 pm. Το οκταθείο κρυσταλλώνεται σε τρία (3) διακριτά πολύμορφα: μια ρομβοεδρική και δύο (2) μονοκλινείς μορφές, από τις οποίες μόνο δύο (2) είναι σταθερές στις κανονικές συνθήκες.Η ρομβοεδρική κρυσταλλομορφή είναι η βασική αποδεκτή μορφή, Οι υπόλοιπες μονοκλινείς πολυμορφές είναι σταθερές σε θερμοκρασίες 96-115&nbsp;°C, υπό πίεση 100 kPa. Το οκταθείο σχηματίζει με τη σειρά του αρκετές άλλες αλλομορφές και πιο συγκεκριμένα: α-θείο (Sα), β-θείο (Sβ), γ-θείο (Sγ), λ-θείο (Sλ) και μ-θείο (Sμ).

Η αλλομορφή λ-θείο είναι η υγρή μορφή του οκταθείου, από την οποία μπορεί να κρυσταλλωθεί με απόθεση η αλλομορφή γ-θείο. Αν το λ-θείο κρυσταλλωθεί με αργό ρυθμό, τότε λαμβάνεται η αλλομρφή β-θείο. Εφόσον για την τήξη του οκταθείου απαιτείται θέρμανση πάνω από τους 115&nbsp;°C, ούτε το β-θείο ούτε το γ-θείο λαμβάνεται σε καθαρή μορφή, παρά μόνο σε μείγμα και των δύο αλλομορφών. Ο μόνος γνωστός τρόπος για λήψη καθαρού γ-θείου είναι με κρυστάλλωση θείου από διάλυμά του.

Το οκταθείο σχηματίζει εύκολα μεγάλους κρυστάλλους, που τυπικά είναι κίτρινοι και κάπως ημιδιαφανείς.

## Παραγωγή

Το οκταθείο τυπικά δεν παράγεται ως καθαρό S8. Αποτελεί το κύριο συστατικό (99%) του στοιχειακού θείου που ανακτάται από ηφαιστειογενείς πηγές, καθώς και το κύριο προϊόν της διεργασίας Κλάους (*Claus process*), που σχετίζεται με διυλιστήρια πετρελαίου.

## Παραπομπές και σημειώσεις


Κατηγορία:Θείο
Κατηγορία:Αλλοτροπία
Κατηγορία:Γεωργικά χημικά
Αγγελική Νικολούλη

Η **Αγγελική Νικολούλη** (Πύργος Ηλείας, 12 Φεβρουαρίου 1964) είναι Ελληνίδα δημοσιογράφος, ερευνήτρια, τηλεοπτική παρουσιάστρια και συγγραφέας.

Ως δημοσιογράφος ασχολείται με το αστυνομικό ρεπορτάζ. Είναι ευρύτερα γνωστή για την παρουσίαση της εκπομπής Φως στο τούνελ, η οποία επικεντρώνεται στην εξιχνίαση εγκλημάτων και την ανεύρεση αγνοουμένων.

## Παραπομπές


## Εξωτερικοί σύνδεσμοι
*Επίσημη ιστοσελίδα
* στο IMDb
*Σελίδα στο Instagram

Κατηγορία:Ελληνίδες δημοσιογράφοι
Κατηγορία:Ελληνίδες τηλεπαρουσιάστριες
Κατηγορία:Ελληνίδες συγγραφείς
Πρωτάθλημα ποδοσφαίρου Λωρίδας της Γάζας

Το **Πρωτάθλημα ποδοσφαίρου Λωρίδας της Γάζας** (αραβικά: الدوري الفلسطيني الممتاز لقطاع غزة) είναι πρωτάθλημα ποδοσφαίρου ανδρών στην Παλαιστίνη. Αποτελεί την πρώτου επιπέδου κατηγορία στο σύστημα ποδοσφαιρικών πρωταθλημάτων Παλαιστίνης, μαζί με τo Πρωτάθλημα Δυτικής Όχθης. Υπεύθυνη για τη διεξαγωγή του πρωταθλήματος είναι η Παλαιστινιακή Ποδοσφαιρική Ομοσπονδία.

## Ιστορία
Το πρωτάθλημα δημιουργήθηκε το 1984.

## Παραπομπές


## Eξωτερικοί σύνδεσμοι
* 

Κατηγορία:Ποδόσφαιρο στην Παλαιστίνη
Λωριδα Γαζας
Κατηγορία:Λωρίδα της Γάζας
Γκονθάλο Σάντσεθ της Αραγωνίας

Ο **Γκονθάλο Σάντσεθ**, ισπαν. Gonzalo Sánchez (απεβ. 997;) από τον Οίκο των Χιμένεθ ήταν κόμης της Αραγωνίας.

## Βιογραφία
Ήταν γιος τού Σάντσο Β΄ της Παμπλόνα και της Ουρράκα του Οίκου των Μπενί Μαμαδούνα, κόρη τού Φερνάν πρώτου κόμη της Καστίλης. Μεγαλύτερος αδελφός του ήταν ο Γκαρθία Β΄ της Παμπλόνα.

Δύο μόνο έγγραφα των ετών 996 και 997 κάνουν μνεία της διακυβέρνησης τού Γκονθάλο στην Αραγωνία. Έχουν εκδοθεί από τον Γκαρθία Β΄ και τα δύο περιέχουν τη φράση "η μητέρα μου βασίλισσα Ουρράκα και ο αδελφός μου Γκονθάλο εξουσίαζαν την Αραγωνία". Ο Γκονθάλο ήταν παρών και επικύρωσε τα δύο καταστατικά. Δεν γνωρίζουμε κάτι άλλο από τη διακυβέρνηση τού Γκονθάλο και της μητέρας του. Ο ιστορικός Γκονθάλο Μαρτίνεθ Ντίεθ υποθέτει, πως ήταν βασιλιάς της Αραγωνίας υπό την εξουσία τού αδελφού του βασιλιά της Παμπλόνα και με τη βοήθεια της έμπειρης Ουρράκας. Μία κατάσταση όμοια με αυτήν το διάστημα 947-958, όπου ο Σάντσο Β΄ κυβερνούσε της Αραγωνία ως υποτελής τού πατέρα του Γκαρθία Α΄ της Παμπλόνα με τη βοήθεια τού κηδεμόνα του Φορτούν Χιμένεθ κόμη της Αραγωνίας.

## Πρόγονοι

## Πηγές
* Martínez Díez, Gonzalo (2007). Sancho III el Mayor: Rey de Pamplona, Rex Ibericus. Madrid: Marcial Pons Historia.
* Ubieto Arteta, Antonio (1989). Historia de Aragón, VI: Orígenes de Aragón. Zaragoza: Anubar.

Κατηγορία:Δυναστεία των Χιμένεθ
Γκραντ Τερ (Νέα Καληδονία)

Το **Γκραντ Τερ** () είναι το μεγαλύτερο και κύριο νησί της Νέας Καληδονίας, μιας υπερπόντιας κτήσης της Γαλλίας στον Ειρηνικό ωκεανό. Ο Βρετανός εξερευνητής Τζέιμς Κουκ είδε το Γκραντ Τερ το 1774 και το ονόμασε «Νέα Καληδονία», Καληδονία ήταν η λατινική ονομασία της βόρειας Σκωτίας. Τελικά, το όνομα «Νέα Καληδονία» επικράτησε για το Γκραντ Τερ και τα γύρω νησιά. Ο μεγαλύτερος οικισμός στο Γκραντ Τερ είναι η Νουμέα, πρωτεύουσα της Νέας Καληδονίας. Οι ντόπιοι αναφέρονται στο Γκραντ Τερ ως "Le Caillou", δηλαδή ο βράχος. Το Γκραντ Τερ έχει προσανατολισμό από βορειοδυτικά προς νοτιοανατολικά. Η έκτασή του είναι 16.664 τετραγωνικά χιλιόμετρα. Έχει σχεδόν 400 χιλιόμετρα μήκος και 50-70 χιλιόμετρα πλάτος στα περισσότερα μέρη. Μια οροσειρά εκτείνεται κατά μήκος του νησιού, με πέντε αιχμές πάνω από 1.500 μέτρα. Το υψηλότερο σημείο είναι το Mont Panié με υψόμετρο 1.628 μ.

## Παραπομπές


## Εξωτερικοί σύνδεσμοι
* 

Γκραντ Τερ
Ραμίρο Γκαρθές της Βιγέρα

Ο **Ραμίρο Γκαρθές**, ισπαν. *Ramiro Garcés de Viguera*, βασκικά *Ramiro Gartzia* (απεβ. 9 Ιουλίου 981) από τον Οίκο των Χιμένεθ ήταν ο πρώτος βασιλιάς της Βιγέρα (970-981).

## Βιογραφία
Ήταν ο δευτερότοκος γιος τού Γκαρθία Α΄ της Παμπλόνα και της δεύτερης συζύγου του Τερέσα, κόρης τού Ραμίρο Β΄ του Λεόν.

Όταν η Τερέσα πίεζε τον Γκαρθία Α΄ να αποκληρώσει τον Σάντσο Β΄, γιο από τον πρώτο του γάμο, ο βασιλιάς συμφώνησε να κληροδοτήσει την περιοχή της Βιγέρα στον Ραμίρο με τον τίτλο τού βασιλιά. Το 970 απεβίωσε ο πατέρας του και ο Ραμίρο έγινε υποτελής βασιλιάς τού μεγαλύτερου αδελφού του. Το 975 προσπάθησε να λεηλατήσει τη γειτονική Μουσουλμανική περιοχή, αλλά ηττήθηκε στη μάχη τού Εστερκουέλ.

Η ακριβής ημερομηνία που απεβίωσε δεν καταγράφεται στις πηγές. Ένα έγγραφο τού 981 αναφέρει, ότι είχε αποβιώσει. Οι Αραβικές πηγές αναφέρουν, ότι απεβίωσε το 981 στη μάχη τού Τορρεβικέντε, όπου αυτός και ο Γκαρσία κόμης της Καστίλης πολέμησαν τον Αλμανζούρ για να υποστηρίξουν τον Γκάλιμπ, που εξεγέρθηκε στην Κόρδοβα.

## Οικογένεια
Από την αγνώστου ονόματος σύζυγό του είχε τέκνα:
* Σάντσο απεβ. π. 1002, βασιλιάς της Βιγέρα.
* Γκαρθία απεβ. μετά το 1005, βασιλιάς της Βιγέρα.

## Πρόγονοι

## Πηγές
* Bishko, Charles Julian. "Salvus of Albelda and Frontier Monasticism in Tenth-Century Navarre." Speculum, Vol. 23, No. 4. (October 1948), pp 559–590.
* Cañada Juste, Alberto. "Un milenario navarro: Ramiro Garcés, rey de Viguera", Príncipe de Viana 42 (1982), pp. 21–37.
* Ubieto Arteta, Antonio. "Monarcas navarros olvidados: los reyes de Viguera", Hispania X (1950), pp. 8–25

Κατηγορία:Δυναστεία των Χιμένεθ
Ευρωπαϊκό Πρωτάθλημα Στίβου 2018 – Άλμα εις τριπλούν γυναικών

Το **άλμα εις τριπλούν γυναικών** ήταν ένα από τα αγωνίσματα στο Ευρωπαϊκό Πρωτάθλημα Στίβου 2018.

## Ρεκόρ
Αυτά ήταν τα ρεκόρ πριν το Ευρωπαϊκό Πρωτάθλημα Στίβου 2018

## Πρόγραμμα

## Αποτελέσματα

### Προκριματικά
Επίδοση πρόκρισης 14.05 μ. (Q) ή οι 12 καλύτερες (q) προκρίνονται στον τελικό.

### Τελικός

## Παραπομπές


Κατηγορία:Αγωνίσματα στο Ευρωπαϊκό Πρωτάθλημα Στίβου 2018
Κατηγορία:Άλμα εις τριπλούν στο Ευρωπαϊκό Πρωτάθλημα Στίβου
Σάντσο Ραμίρεθ της Βιγέρα

Ο **Σάντσο Ραμίρεθ**, ισπαν. Sancho Ramírez de Viguera (απεβ. π. 1002) από τον Οίκο των Χιμένεθ ήταν ο δεύτερος βασιλιάς της Βιγέρα (981-1002).

## Βιογραφία
Ήταν ο πρωτότοκος γιος τού Ραμίρο της Βιγέρα.

Λίγα είναι γνωστά για τη βασιλεία του. Το 981 διαδέχθηκε τον πατέρα του και εμφανίζεται σε έγγραφα μαζί με τον θείο του Σάντσο Β΄ της Παμπλόνα και τον νεότερο αδελφό του Γκαρθία. Εθεωρείτο, ότι απεβίωσε το 999, αλλά ένα έγγραφο που δημοσιεύθηκε πρόσφατα, δείχνει, ότι ζούσε το 1002. Το έτος αυτό, μεταξύ της τελευταίας εμφάνισης τού εξαδέλφου του Γκαρθία Β΄ της Παμπλόνα και της πρώτης εμφάνισης τού γιου αυτού Σάντσο Γ΄ της Παμπλόνα, εμφανίζεται ως βασιλιάς σε μία περιοχή, που είναι η Βιγουέρα. Αυτό χρησιμοποιήθηκε για να δείξει, ότι Σάντσο ήταν για λίγο βασιλιάς, κατά τον ίδιο τρόπο που ο Χιμένο κυβέρνησε κατά τη νεότητα τού ανιψιού του Γκαρθία Α΄ της Παμπλόνα (πατέρα τού Ραμίρο). Αυτό το έγγραφο τού 1002 είναι το τελευταίο, στο οποίο αναφέρεται ο Σάντσο και υποθέτουμε ότι απεβίωσε σύντομα μετά.

Τον διαδέχθηκε ο νεότερος αδελφός του Γκαρθία.

## Οικογένεια
Σε βασιλικά καταστατικά της Παμπλόνα εμφανίζεται μία γυναίκα με το όνομα:
* Σάντσα Σάντσεθ, που κατέχει σημαντική θέση και εκτιμάται, ότι ήταν κόρη του. Η μετέπειτα ζωή της μας είναι άγνωστη.

## Πηγές
* Cañada Juste, Alberto. "Un milenario navarro: Ramiro Garcés, rey de Viguera", Princípe de Viana 42 (1982), pp. 21–37.
* Cañada Juste, Alberto. "Lucubraciones en torno a un documento milenario", Princípe de Viana 63 (2002), pp. 339–344.
* Ubieto Arteta, Antonio. "Monarcas navarros olvidados: los reyes de Viguera", Hispania X (1950), pp. 8–25.

Κατηγορία:Δυναστεία των Χιμένεθ
Γκαρθία Ραμίρεθ της Βιγέρα

Ο **Γκαρθία Ραμίρεθ**, ισπαν. García Ramírez de Viguera (απεβ. μετά to 1005) από τον Οίκο των Χιμένεθ ήταν ο τρίτος και τελευταίος βασιλιάς της Βιγέρα.

## Βιογραφία
Ήταν ο δευτερότοκος γιος του Ραμίρο της Βιγέρα.

Από το 991 εμφανίζεται σε βασιλικά καταστατικά τού θείου του Σάντσο Β΄ μαζί με τον μεγαλύτερο αδελφό του Σάντσο. Είναι άδηλο αν ενεργούσε και ως συμβασιλέας ή αν μόνο ανέλαβε τον έλεγχο της Βιγέρα, όταν απεβίωσε ο αδελφός του το 1002. Λίγα είναι γνωστά για τη διακυβέρνησή του.

## Οικογένεια
Νυμφεύτηκε την Τόδα και είχε τέκνα:
* Τόδα Γκαρθές, παντρεύτηκε τον Φορτούν Σάντσεθ ενοικιαστή αρκετών εδαφών, όπως της Νάχερα. Ήταν στενός φίλος τού Σάντσο Γ΄ της Παμπλόνα (μικρανιψιού τού Ραμίρο) και φίλος του γιου του Γκαρθία Γ΄ της Παμπλόνα, με τον οποίο σκοτώθηκε μαζί στη μάχη της Αταπουέρκα το 1054.
* Φρονίλλα Γκαρθές. Παραχώρησε όλα τα εδάφη της και τα υπάρχοντά της στη μονή του Ιράτσε.

## Παραπομπές


## Πηγές
* Cañada Juste, Alberto. "Un milenario navarro: Ramiro Garcés, rey de Viguera", Príncipe de Viana 42 (1982), pp. 21–37.
* Ubieto Arteta, Antonio. "Monarcas navarros olvidados: los reyes de Viguera", Hispania X (1950), pp. 8–25.

Κατηγορία:Δυναστεία των Χιμένεθ
Κύπελλο Παλαιστίνης (ποδόσφαιρο ανδρών)

Το **Κύπελλο Παλαιστίνης** (αραβικά: كأس فلسطين لكرة القدم) αποτελεί ποδοσφαιρική διοργάνωση στην Παλαιστίνη. Υπεύθυνη για τη διεξαγωγή της διοργάνωσης είναι η Παλαιστινιακή Ποδοσφαιρική Ομοσπονδία. Στον τελικό του κυπέλλου μετέχουν η κυπελλούχος Δυτικής Όχθης και η κυπελλούχος Λωρίδας της Γάζας.

## Ιστορία
Ο θεσμός ξεκίνησε το 1997 με δύο ξεχωριστές διοργανώσεις, το **Κύπελλο Δυτικής Όχθης** και το **Κύπελλο Λωρίδας της Γάζας**. Την περίοδο 2010–11 μετείχαν στο θεσμό του κυπέλλου 12 ομάδες από τη Δυτική Όχθη. Το 2015 ο θεσμός πήρε τη μορφή τελικού μεταξύ της κυπελλούχου Δυτικής Όχθης και της κυπελλούχου Λωρίδας της Γάζας.

## Παραπομπές


## Eξωτερικοί σύνδεσμοι
* 

Κατηγορία:Ποδόσφαιρο στην Παλαιστίνη
Νήσοι Λουαγιοτέ

thumb|Σημαία της επαρχίας των Νήσων Λουαγιοτέ
Οι **Νήσοι Λουαγιοτέ** () είναι ένα αρχιπέλαγος στον Ειρηνικό ωκεανό. Είναι μέρος της γαλλικής υπερπόντιας κτήσης της Νέας Καληδονίας, η ηπειρωτική χώρα της οποίας απέχει 100 χιλιόμετρα. Οι Νήσοι Λουαγιοτέ αποτελούν την επαρχία των Νήσων Λουαγιοτέ, μια από τις τρεις επαρχίες της Νέας Καληδονίας. Έχουν έκταση 1.981 τετραγωνικά χιλιόμετρα και 18.297 κατοίκους το 2014. Οι ντόπιοι κάτοικοι είναι οι Κανάκ και οι Ταβουάβουα. Κύριος οικισμός των νήσων είναι το Ουέ.

Η πρώτη δυτική επαφή που καταγράφηκε αποδίδεται στον Βρετανό καπετάνιο Ουίλλιαμ Ρέιβεν (William Raven) του φαλαινοθηρικού Britannia, ο οποίος τις είδε για πρώτη φορά το 1793 καθώς πήγαινε από το Νησί Νόρφολκ στην Μπατάβια, σημερινή Τζακάρτα. Είναι πολύ πιθανό, ωστόσο, το όνομα των νησιών και η ανακάλυψη τους να έγινε από το βρετανικό πλοίο Loyalty σε ένα εμπορικό ταξίδι του στον Ειρηνικό ωκεανό από το 1789 έως το 1790.

## Γεωγραφία
Το αρχιπέλαγος αποτελείται από έξι κατοικημένα νησιά: το νησί Λίφου, το νησί Μαρέ, το νησί Τίγκα, το νησί Ουβέα, το νησί Mouli και το νησί Faiava, καθώς και διάφορα μικρότερα ακατοίκητα νησιά και νησίδες. Η συνολική έκταση τους είναι 1.981 τ.χλμ. Το υψηλότερο υψόμετρο βρίσκεται στα 138 μ. πάνω από τη στάθμη της θάλασσας στο νησί Μαρέ.

Η επαρχία των Νήσων Λουαγιοτέ χωρίζεται σε τρεις δήμους:

* Λίφου (περιλαμβάνει το νησί Λίφου, το νησί Τίγκα και διάφορα νησάκια)
* Μαρέ (περιλαμβάνει το νησί Μαρέ και το νησί Dudun)
* Ουβέα (περιλαμβάνει το νησί Ουβέα, το νησί Mouli, το νησί Faiava και αρκετά κοντινά νησιά και νησιά)
Το νησί Walpole είναι γεωγραφικά μέρος των νήσων Λουαγιοτέ, αλλά διοικητικά μέρος της κοινότητας Île des Pins, της νότιας επαρχίας.
Οι κάτοικοι των Νήσων Λουαγιοτέ είναι μικτής μελανησιακής και πολυνησιακής καταγωγής, με μια μικρή ευρωπαϊκή μειονότητα. Σύμφωνα με την απογραφή του 2009 ανήλθαν σε 17.436 κάτοικοι, δηλαδή κατά 7,9% λιγότεροι από τους 22.080, της προηγούμενης απογραφής του 2004. Ωστόσο, το 2014, ο πληθυσμός αυξήθηκε στις 18.297 κατοίκους, σημειώνοντας αύξηση 4,9%. Αρκετοί χιλιάδες περισσότεροι νησιώτες των νήσων Λουαγιοτέ ζουν στη Νουμέα, την πρωτεύουσα, και στις περιοχές εξόρυξης του κύριου νησιού, Γκραντ Τερ, της Νέας Καληδονίας. Η κύρια εξαγωγή των νήσων Λουαγιοτέ είναι η κόπρα.

## Παραπομπές


Νησοι Λουαγιοτε
Ραμίρο Γκαρθές της Καλαόρρα

Ο **Ραμίρο Γκαρθές**, ισπαν. Ramiro Garcés (απεβ. 6 Ιανουαρίου 1083) από τον Οίκο των Χιμένεθ ήταν κύριος της Καλαόρρας (Calahorra). Έγινε ισχυρός ευγενής στην περιοχή γύρω από τη Νάχερα και την Καλαόρρα και μία μεγάλη μορφή στις Αυλές της Παμπλόνας και της Καστίλης. Κατά την Ανακατάκτηση προσπάθησε να αποκτήσει το κάστρο Ρουέδα ντε Χαλόν, αλλά έπεσε σε ενέδρα και σκοτώθηκε.

## Βιογραφία
Ήταν ο δευτερότοκος γιος τού Γκαρθία Γ΄ της Παμπλόνα και της Στεφανίας των Φουά.

Αναφέρεται για πρώτη φορά σε ένα καταστατικό τού 1052 ως πρίγκιπας (infante) και συνέχισε να αναφέρεται ως τέτοιος κατά τη βασιλεία τού μεγαλύτερου αδελφού του Σάντσο Δ΄ της Παμπλόνα. Επικύρωσε ένα καταστατικό το 1055 και ένα άλλο, μία χορηγία τού Γκομεσάνο επισκόπου της Καλαόρρα το 1058. Το 1062 δώρισε ιδιοκτησία στη μονή τού Σαν Μαρτίνο ντε Αλβέλδα, που επικυρώθηκε από τον Φορτούν Γκαρθές κύριο της Καλαόρρας. Στη διαθήκη της η βασίλισσα Στεφανία (1066) τού κληροδοτεί κάποια ιδιοκτησία, για την οποία ονομάζεται κύριος του Σάνκτο Στέφανο σε καταστατικό τού Σάντσο Δ΄ (1072). Αργότερα αναμείχθηκε στα πολιτικά δρώμενα της Αραγωνίας. Εκεί σε ένα καταστατικό αναφέρεται ως επίσκοπος της Αραγωνίας· εισήγαγε τον κανόνα του Αγ. Αυγουστίνου στον καθεδρικό του Σαν Πέδρο της Χάκας.

## Πρόγονοι

## Πηγές
* Barton, Simon. 1997. The Aristocracy in Twelfth-Century León and Castile. Cambridge: Cambridge University Press.
* Barton, Simon and Richard A. Fletcher, edd. 2000. The World of El Cid: Chronicles of the Spanish Reconquest. Manchester: Manchester University Press. ISBN 0-7190-5226-2.
* Catalán, Diego. 1966. "Sobre el «Ihante» que quemó la mezquita de Elvira y la crisis de Navarra en el siglo XI". Al-Andalus, 31(1): 209–35.

Κατηγορία:Δυναστεία των Χιμένεθ
Ποδοσφαιρική Ομοσπονδία Κουβέιτ

Η **Ποδοσφαιρική Ομοσπονδία Κουβέιτ** (αραβικά: الإتحاد الكويتي لكرة القدم‎, αγγλικά: *Kuwait Football Association*, KFA) είναι το ανώτατο διοικητικό όργανο όσον αφορά το άθλημα του ποδοσφαίρου στο Κουβέιτ. Η έδρα της βρίσκεται στην Πόλη του Κουβέιτ και είναι υπεύθυνη για τη διεξαγωγή των ποδοσφαιρικών διοργανώσεων της χώρας, του πρωταθλήματος και του κυπέλλου, όπως και για την οργάνωση και λειτουργία των εθνικών ομάδων ανδρών, γυναικών και νέων του Κουβέιτ.

Το Κουβέιτ έχει αποβληθεί τρεις φορές από τη FIFA για πολιτικές παρεμβολές από το 2007 και είχε τη δυνατότητα να συμμετάσχει στην προκριματική φάση του Ασιατικού Κυπέλλου του 2011 και σε άλλες διεθνείς διοργανώσεις σε προσωρινή βάση.

## Ιστορία
Ο οργανισμός ιδρύθηκε το 1952.

## Παραπομπές


## Eξωτερικοί σύνδεσμοι

* 

Κουβειτ
Κατηγορία:Ποδόσφαιρο στο Κουβέιτ
Φυλακή (αρχαία πόλη)

Η **Φυλακή** ήταν πόλη της αρχαιότητας, η οποία σύμφωνα με τον ιστορικό Αθανάσιο Σταγειρίτη,  την αναφέρει ως πόλη  της Κασσωπαίας χώρας. Η πόλη είχε υπό την επιρροή της την περιοχή από δυσμάς μέχρι την Λάμαρη και πότε δεν άγγιξε το Φανάρι. Ο ιστορικός Λίβιος αναφέρει και αυτός ότι η πόλη υπάγονταν στην Κασσωπαία χώρα και και κατοικούνταν από Μολοσσούς. Ο Όμηρος γράφει στην ραψωδία  λ στους στίχους 288-291 της Οδύσσειας τα εξής: >
> Η εκτροφή βοδιών στην περιοχή της Φυλακής είναι πιθανό πως υπήρχε κατά την εποχή του Ομήρου και ίσως αποτελεί προέλευση του γνωστού θρύλου με τα βόδια του Γηρυόνη.

Κατηγορία:Πόλεις της αρχαίας Ηπείρου
Σάντσο Γκαρθές του Ουνκαστίγιο

Ο **Σάντσο Γκαρθές**, ισπαν. Sancho Garcés (π. 1038 – 6 Ιανουαρίου 1083) από τον Οίκο των Χιμένεθ ήταν κύριος τού Ουνκαστίγιο και της Σανγουέσα. Ο εγγονός του Γκαρθία Δ΄ ίδρυσε το βασίλειο της Ναβάρρας.

## Βιογραφία
Ήταν νόθος γιος τού Γκαρθία Γ΄ της Παμπλόνα και μία παλλακίδας του. Γεννήθηκε πριν ο πατέρας του νυμφευτεί την Στεφανία της Φουά. Ορίστηκε επικεφαλής ενοικιαστής στο Ουνκαστίγιο και τη Σανγουέσα. Ίσως είναι ο Σάντσο Γκαρθές, που εμφανίζεται να κυβερνά τη Ρουέστα, τη Σούρτα, το Αουτόλ, το Ανγουιάνο και την Τοβία. Ο πατέρας του από τη Στεφανία είχε εννέα τέκνα, μεταξύ άλλων τους Σάντσο Δ΄ της Παμπλόνα και Ραμίρο κύριο της Καλαόρρα. Αδελφή του (άλλο νόθο τέκνο τού πατέρα του) ήταν η Μενθία, σύζυγος τού Φορτούν Οτσόιθ.

Απεβίωσε το 1083 μαζί με τον ετεροθαλή αδελφό του Ραμίρο, ο οποίος οδηγούσε τον στρατό πού έστειλε ο Αλφόνσος ΣΤ΄ της Λεόν στη λεγόμενη καταστροφή (προδοσία) της Ρουέδα. Εκεί πολλοί άλλοι ευγενείς έχασαν τη ζωή τους, όπως ο κόμης Γκονθάλο Σαλβαδόρεθ.

## Οικογένεια
Νυμφεύθηκε το 1057 την Κονστάνθα (Κωνσταντία), κόρη μάλλον τού Γκονθάλο Μαρανιόν ή ίσως της Στεφανίας, μητριάς του. Είχε τέκνα:
* Ραμίρο 1070-1129/30, κύριος τού Μονθόν. Νυμφεύτηκε την κόρη τού Ελ Σιντ. Γιος του ήταν ο:
** Γκαρθία Ραμίρεθ π. 1121-1150, βασιλιάς της Ναβάρρας.
* Εστεφανία, παντρεύτηκε τον Φρουέλα Ντίαθ κόμη στη Λεόν.

## Πρόγονοι

## Πηγές
* Balparda y las Herrerías, Gregorio de (1933–34). Historia crítica de Vizcaya y de sus Fueros; Tomo II, Libro III. El primer fuero de Vizcaya , el de los Señores (in Spanish). Bilbao: Imprenta Mayli. OCLC 634212337.
* Canal Sánchez-Pagín, José M. (1986). "El conde leonés Don Fruela Díaz y su esposa, la navarra doña Estefanía Sánchez (siglos XI-XII)". Príncipe de Viana (in Spanish) (year 47, no. 177). ISSN 0032-8472.
* Fernández Flórez, José Antonio and Herrero de la Fuente, Marta (1999). Colección Documental del Monasterio de Santa María de Otero de las Dueñas, I (854-1108) (in Spanish). León: Centro de estudios e investigación «San Isidoro» (CSIC), Caja España de Inversiones y Archivo histórico diocesiano. ISBN 84-87667-39-2.

## Παραπομπές


Κατηγορία:Δυναστεία των Χιμένεθ
Ραμίρο Σάντσεθ

Ο **Ραμίρο Σάντσεθ**, ισπαν. Ramiro Sánchez (1070 - 1129/30) από τον Οίκο των Χιμένεθ ήταν κύριος του Μονθόν. Ως ευγενής, συγγενής των βασιλέων της Παμπλόνα, έγινε εκμισθωτής τού Μονθόν (1104-16), τού Ουρρόθ (1104), ίσως της Τουδέλα (1117) και τού Έρρο (1122-29).

## Βιογραφία
Ήταν ο μόνος γιος τού Σάντσο κυρίου τού Ουνκαστίγιο και της Κονστάνθα (Κωνσταντίας), μάλλον κόρης τού Γκονθάλο Μαρανιόν ή ίσως κόρης της Στεφανίας, μητριάς τού Σάντσο.

Το 1076 απεβίωσε ο θείος του Σάντσο Δ΄ της Παμπλόνα και το βασίλειο διαιρέθηκε μεταξύ Καστίλης και Αραγωνίας. Η βασιλική οικογένεια μοιράστηκε μεταξύ των δύο βασιλείων: ο Ραμίρο μεγάλωσε στην Αυλή της Αραγωνίας. Έγινε κύριος τού Μονθόν και τον διαδέχθηκε ο μόνος γιος του Γκαρθία.

## Οικογένεια
Νυμφεύτηκε το 1098 τη Χριστίνα Ροδρίγεθ, κόρη τού Ροδρίγο Ντίαθ ντε Βιβάρ, γνωστού ως Ελ Σιντ πρίγκιπα της Βαλένθια, πολέμαρχου της Καστίλης. Είχε τέκνα:
* Γκαρθία Ραμίρεθ π. 1112-1150, αποκατέστησε το προγονικό βασίλειο της Παμπλόνας με το όνομα Ναβάρρα. 
* Ελβίρα, παντρεύτηκε τον κόμη Ροδρίγο Γκόμεθ και γιος τους ήταν ο:
** Γκονθάλο Ρούιθ κύριος της Μπουρέμπα.

## Πρόγονοι

## Παραπομπές


## Πηγές
* The Chronicle of Alfonso the Emperor

Κατηγορία:Δυναστεία των Χιμένεθ
Κόιντος Φάβιος Μάξιμος ο Μελλητής

Ο **Κόιντος Φάβιος Μάξιμος Κουνκτάτωρ**, λατιν. Cuintus Fabius Maximus Cunctator 260 π.Χ.- 203 π.Χ. ήταν Ρωμαίος πολιτικός και στρατηγός. Διετέλεσε πέντε φορές ύπατος της Ρωμαϊκής Δημοκρατίας, ενώ κατά τον Β΄ Καρχηδονιακό Πόλεμο ανέλαβε ενισχυμένες εξουσίες με τον διορισμό του ως δικτάτορα.

## Βιογραφία
O Κόιντος Φάβιος Μάξιμος γεννήθηκε περίπου το 260 π.Χ. και καταγόταν από την ονομαστή οικογένεια των Φαβίων. Το **Verrucosus** σημαίνει αυτός που έχει κρεατοελιές. Ο Φάβιος απέκτησε το όνομα Κουνκτάτωρ (*cunctator*), που στα λατινικά σημαίνει αυτός που αργεί, που αναβάλλει στο μέλλον (στα αρχ. ελληνικά "μελλητής") λόγω της υπομονετικής και προσεκτικής τακτικής που εφάρμοσε στον πόλεμο απέναντι στον Αννίβα. Συγκεκριμένα όταν ο Αννίβας έφτασε στην ιταλική χερσόνησο και άλλες πόλεις τις λεηλατούσε, ενώ άλλες τις έπαιρνε με το μέρος του, χωρίς καν να δίνει μάχη, στη Ρώμη επικρατούσαν βιαστικές και απρόσεκτες απόψεις, όπως αυτή του ύπατου Γάιου Φλαμίνιου Νέποτα, ο οποίος ήταν υπέρμαχος της μετωπικής σύγκρουσης με τον Αννίβα. Ο Φλαμίνιος δεν άκουσε την πρόταση του Φάβιου, ο οποίος πρότεινε να περιμένουν, ώστε η έλλειψη εφοδίων να  φθείρει τον Καρχηδονικό στρατό. Τότε ο Φλαμίνιος συγκέντρωσε νέες λεγεώνες και προέλασε βόρεια για να αναχαιτίσει τον Καρχηδόνιο στρατηγό. Ωστόσο έπεσε σε ενέδρα στη λίμνη Τρασιμένη. Στη μάχη που ακολούθησε, ο στρατός του καταστράφηκε ολοσχερώς και ο ίδιος έχασε τη ζωή του. Οι υποστηρικτές του στη Σύγκλητο έχασαν σταδιακά τη δύναμή τους από φιλοαριστοκρατικές φατρίες, ενώ στην πόλη εξαπλωνόταν ο φόβος για πολιορκία από τον Αννίβα. Η κρίσιμη κατάσταση που επικρατούσε εντός των ρωμαίικων τειχών, ωρίμασε την ιδέα ότι η Ρώμη χρειάζονταν απόλυτη εξουσία. Έτσι ως Ρωμαίος δικτάτορας ορίζεται ο Κόιντος Φάβιος Μάξιμος το 221 π.Χ.

## Παραπομπές


Κατηγορία:Ρωμαίοι δικτάτορες
Κατηγορία:Ρωμαίοι πολιτικοί
Κατηγορία:Στρατιωτικοί της Αρχαίας Ρώμης
Κατηγορία:Ρωμαίοι ύπατοι του 3ου αιώνα π.Χ.
Λίμνη Ντουλούτι

Η **Λίμνη Ντουλούτι** (Αγγλικά ***Lake Duluti*** και στα Σουαχίλι ***Ziwa Duluti***), είναι ένας υδάτινος κρατήρας στην Περιφέρεια Αρούσα της Τανζανίας και βρίσκεται στο ανατολικό άκρο της Μεγάλης Ρηξιγενούς Κοιλάδας (*Great Rift Valley*).

Το μικρό δάσος γύρω από τη λίμνη, προστατεύεται ως Δασικό Καταφύγιο της περιοχής (*Lake Duluti Forest Reserve*).

Βρίσκεται σε υψόμετρο 1290 μ. στην Περιοχή Μέρου, κοντά στην πόλη Τενγκέρου (*Tengeru*) που απέχει 14 χλμ. από το κέντρο της Αρούσα (*Arusha*) και 1,31 χλμ. από τον οδικό άξονα Αρούσα - Μόσι (*Arusha - Moshi*).

Η λίμνη Ντουλούτι σχηματίζεται μέσα σε έναν ηφαιστειακό κρατήρα, το νερό της το οποίο συγκεντρώνεται από εποχικές βροχοπτώσεις καθώς και τα υπόγεια ύδατα που υπάρχουν, είναι χαμηλής αλατότητας· με τις τιμές *[[pH]]* να ποικίλουν μεταξύ 8,6 and 9,3. Ο κρατήρας αποτελεί μία φυσική κατάληξη υδάτων του Όρους Μέρου (*Mount Meru* ύψους 4.562,13 μ.) που βρίσκεται στην περιοχή.

Η λίμνη Ντουλούτι καλύπτει επιφάνεια 0,6 περίπου χλμ² και το περιβάλλον του Δασικού Καταφυγίου (*Duluti Forestry Reserve*) καλύπτει  76,9 στρέμματα (19 περίπου έικρς (*acres*)).

Το βαθύτερο σημείο της λίμνης στο κέντρο της είναι περίπου 9 μ· (*Öberg et al., 2012*) ενώ τα ρηχά της σημεία είναι στις όχθες της λίμνης, όπου το βάθος τους ποικίλει από πλευρά σε πλευρά.

Από τον δρόμο Αρούσα–Μόσι, ένας άλλος δρόμος, οδηγεί προς ένα εστιατόριο στη βόρεια όχθη της λίμνης, όπου εκεί νοικιάζονται και κανό.

## Χλωρίδα - Πανίδα
Στη λίμνη Ντουλούτι δεν υπάρχουν κροκόδειλοι και ιπποπόταμοι.

Η λίμνη περιβάλλεται από πλήθος δέντρων του είδους *[[Cordia africana]]*· και αυτό την καθιστά ιδανική για οικοτουρισμό και δραστηριότητες κανό κτλ.

Η λίμνη είναι πλούσια σε ψάρια, η δε αλιεύση επιτρέπεται μόνον κατόπιν αδείας.

Η λίμνη έχει ένα πλούσιο οικοσύστημα ερπετών και πτηνών και αποτελεί τον τέλειο βιότοπο για όλα τα υδρόβια πτηνά (130 είδη περίπου) καθώς και πολλά ερπετά (σαύρες κλπ.).

Τα νερά της λίμνης δεν ενδείκνυνται για κολύμβηση καθώς είναι μολυσμένα με το παράσιτο σχιστόσωμα.

## Δείτε επίσης
* Περιφέρεια Αρούσα
* Περιοχή Μέρου

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
* https://www.youtube.com/watch?v=M6JywLPBC8U, *Lake Duluti - crater lake in Tanzania close to Arusha,* ολιγόλεπτη προβολή (βίντεο), ανακτήθηκε στις 25 Αυγούστου 2018

Κατηγορία:Γεωγραφία της Περιφέρειας Αρούσα
Κατηγορία:Λίμνες της Τανζανίας
Ευρωπαϊκό Πρωτάθλημα Στίβου 2018 – 100 μέτρα ανδρών

Τα **100 μέτρα ανδρών** ήταν ένα από τα αγωνίσματα στο Ευρωπαϊκό Πρωτάθλημα Στίβου 2018. Πραγματοποιήθηκε στις 6-7 Αυγούστου 2018.

## Σύνοψη
Νικητής του αγωνίσματος αναδείχθηκε ο Ζαρνέλ Χιουζ της Μεγάλης Βρετανίας, δεύτερος ήταν ο Ρις Πρέσκοντ πάλι της Μεγάλης Βρετανίας. Η Μεγάλη Βρετανία σημείωσε μεγάλη επιτυχία σε αυτό το αγώνισμα, γιατί κατέκτησε την 1η, 2η και 4η θέση, με 4ο τον Τσιγιντού Γιούτζα. 3ος ήταν ο Ζακ Αλί Χάρβεϊ από την Τουρκία.

Ο νικητής του αγωνίσματος της προηγούμενης διοργάνωσης, Τσουράντι Μαρτίνα, τερμάτισε στην 6η θέση στον τελικό.

## Ρεκόρ
Αυτά ήταν τα ρεκόρ πριν τον αγώνα.

## Πρόγραμμα

## Αποτελέσματα
μικρογραφία|268x268εσ|Η σειρά 1.
μικρογραφία|267x267εσ|Η σειρά 3.
μικρογραφία|268x268εσ|Η σειρά 4.
μικρογραφία|268x268εσ|Η σειρά 5.

### Γύρος 1
Οι 2 πρώτοι από κάθε σειρά (Q) και οι 5 επόμενοι καλύτεροι χρόνοι (q) προκρίνονται στους ημιτελικούς.

Άνεμος:

Σειρά 1: -0.2 μ/δ, Σειρά 2: +0.1 μ/δ, Σειρά 3: +0.2 μ/δ, Σειρά 4: -0.3 μ/δ, Σειρά 5: +0.4 μ/δ

### Ημιτελικοί
μικρογραφία|269x269εσ|Η σειρά 1.
μικρογραφία|269x269εσ|Η σειρά 2.
μικρογραφία|270x270εσ|Η σειρά 3.
Οι 2 πρώτοι κάθε σειράς (Q) και οι 2 επόμενοι καλύτεροι χρόνοι (q) προκρίνονται στον τελικό.

Άνεμος:

Σειρά 1: +0.4 μ/δ, Σειρά 2: +0.6 μ/δ, Σειρά 3: +0.2 μ/δ

εναλλ.=|μικρογραφία|395x395εσ|Ο τερματισμός του τελικού.

### Τελικός
Άνεμος: 0.0 μ/δ

## Παραπομπές


00100 μέτρα αν
2018
Πρωτάθλημα ποδοσφαίρου Κουβέιτ

Το **Πρωτάθλημα Κουβέιτ** (αραβικά: الدوري الكويتي) αποτελεί την κορυφαία κατηγορία στο σύστημα ποδοσφαιρικών πρωταθλημάτων Κουβέιτ. Υπεύθυνη για τη διεξαγωγή του πρωταθλήματος είναι η Ποδοσφαιρική Ομοσπονδία Κουβέιτ.

## Ιστορία
Η πρώτη αγωνιστική περίοδος του πρωταθλήματος ήταν το 1961–62.

## Παραπομπές


## Εξωτερικοί σύνδεσμοι
* 

Κουβειτ
Πρωταθλημα
Κουβειτ
Νιλς Στρίντμπεργκ

Ο **Νιλς Στρίντμπεργκ** (, 4 Σεπτεμβρίου 1872 – Οκτώβριος 1897) ήταν Σουηδός φωτογράφος ο οποίος ήταν ένα από τα τρία μέλη της ατυχούς αρκτικής αποστολής με αερόστατο του Σάλομον Αντρέε το 1897. Ο Στρίντμπεργκ κλήθηκε στην αποστολή για να δημιουργήσει μια φωτογραφική εναέρια καταγραφή της Αρκτικής. Προτού ξεψυχήσει στη νήσο Κβίτεγια με τον Αντρέε και τον Κνουτ Φρένκελ, ο Στρίντμπεργκ κατέγραψε σε φιλμ τον αγώνα τους να φτάσουν με τα πόδια σε κατοικημένες περιοχές. Όταν τα αντικείμενα της αποστολής ανακαλύφθηκαν από την Αποστολή Μπράτβααγκ το 1930, βρέθηκαν πέντε εκτεθειμένα φιλμ, εκ των οποίων το ένα βρισκόταν ακόμη στη φωτογραφική μηχανή. Ο καθηγητής Τζον Χέρτσμπεργκ του Βασιλικού Ινστιτούτου Τεχνολογίας της Στοκχόλμης κατάφερε να διασώσει 93 από τα θεωρητικά 240 καρέ. Επιλεγμένες φωτογραφίες εξ αυτών δημοσιεύθηκαν μαζί με τις καταγραφές του ημερολογίου της αποστολής στο βιβλίο *Med Örnen mot Polen*, στο οποίο οι τρεις εξερευνητές πιστώνονται ως μετά θάνατον συγγραφείς του. Σε ένα άρθρο του 2004, ο Τάιρον Μάρτινσον δημοσίευσε μερικές ψηφιακά επιδιορθωμένες φωτογραφίες του Στρίντμπεργκ από την αποστολή, ενώ αναφέρεται στην έλλειψη φροντίδας των αυθεντικών αρνητικών που διατηρούνταν από το 1944.

Το ημερολόγιο του Στρίντμπεργκ από την αποστολή έχει τη μορφή μηνυμάτων προς τη μνηστή του, Άννα Τσάρλιερ, και παρέχει πιο προσωπικές περιγραφές των γεγονότων από τα ημερολόγια του Αντρέε.

Το σώμα του Στρίντμπεργκ μαζί με αυτά των άλλων δύο εξερευνητών επεστράφησαν στη Σουηδία ώστε να ταφούν με πολλές τιμές. Μετά από αποτέφρωση, οι τέφρες των σωμάτων τους τάφηκαν μαζί στη Στοκχόλμη.

## Φωτογραφίες από την αποστολή

Αρχείο:Boat.closeup.jpg
Αρχείο:Frænkel and Strindberg with polar bear.jpg|Κνουτ Φρένκελ (αριστερά) και Νιλς Στρίντμπεργκ (δεξιά)
Αρχείο:Strindberg.sled.jpg
Αρχείο:Eagle-crashed.jpg


## Παραπομπές


Κατηγορία:Σουηδοί εξερευνητές
Κατηγορία:Σουηδοί αεροπόροι
Κατηγορία:Σουηδοί φωτογράφοι
Ελένη Κοπάλη

Η **Ελένη Κοπάλη** (14 Φεβρουαρίου 1994) είναι Ελληνίδα αθλήτρια της ρυθμικής γυμναστικής και πανελλήνια πρωταθλήτρια.

Γεννήθηκε στο Βόλο. Είναι αθλήτρια του Γ. Σ. Βόλου. Το 2009 ήταν αρχηγός της Εθνικής Ομάδας του Συνόλου της Ελλάδας.Το 2010 εκπροσώπησε την Ελλάδα σε τουρνουά της Βουλγαρίας διεκδικώντας την 6η θέση στο σύνθετο ατομικό καθώς κατέκτησε το αργυρό μετάλλιο στον τελικό οργάνου στο στεφάνι . Συμμετείχε στο Πρωτάθλημα του 2011 στο Μονπελιέ της Γαλλίας, όπου κέρδισε την τελική φάση και τελείωσε 4η.

Ολοκλήρωσε τη καριέρα της το 2012

Κατηγορία:Ελληνίδες αθλήτριες της ρυθμικής γυμναστικής